Αρακάς με ψητό σολομό και φινόκιο
Φινόκιο, ζουμερός σολομός και ένα εξαιρετικό παρθένο ελαιόλαδο από εκλεκτές σοδειές των Χανίων, μοναδικό σε γεύση και άρωμα. Το κλασικό μας λαδερό με αρακά παίρνει έξτρα πόντους νοστιμιάς.
500γρ.  αρακάς, καθαρισμένος         , 100 ml  Εξαιρετικό Παρθένο ελαιόλαδο Άλτις Π.Γ.Ε Χανιά, 300 γρ. κρεμμύδι ξερό, σε φέτες, 200 γρ. φινόκιο κομμένο σε φέτες, 1 σκελίδα σκόρδο ψιλοκομμένη, 100 ml λευκό ξηρό κρασί , 350 ml ζωμός λαχανικών ανάλατος, 250 γρ. ντομάτα κονκασέ (κονσέρβα), 50 γρ. πελτές ντομάτας, 5 γρ. θυμάρι ψιλοκομμένο, 100 γρ.  κρεμμύδι φρέσκο ψιλοκομμένο, 10 γρ. άνηθος ψιλοκομμένος, αλάτι,  φρεσκοτριμμένο πιπέρι, 500 γρ. φιλέτο σολομού κομμένο σε 4 κομμάτια   , 50 ml  Εξαιρετικό Παρθένο ελαιόλαδο Άλτις Π.Γ.Ε Χανιά, αλάτι 
Σε μία κατσαρόλα ζεσταίνουμε το ελαιόλαδο και σοτάρουμε το κρεμμύδι μαζί με το σκόρδο και το φινόκιο μέχρι να μαραθούν.Ρίχνουμε τον αρακά  και ανακατεύουμε.  Διαλύουμε τον πελτέ μέσα στο κρασί και στη συνέχεια το ρίχνουμε μέσα στην κατσαρόλα. Αφήνουμε να εξατμιστεί το αλκοόλ.  Έπειτα,  προσθέτουμε το ζωμό λαχανικών, την ντομάτα κονκασέ, το αλάτι, το πιπέρι και αφήνουμε να βράσει για 15-20 λεπτά για να μελώσει.Αποσύρουμε την κατσαρόλα από τη φωτιά και  προσθέτουμε το θυμάρι,  το φρέσκο κρεμμύδι,  τον άνηθο. Ανακατεύουμε καλά.  Σε ένα ταψί βάζουμε τα φιλέτα σολομού τα οποία τα λαδώνουμε και τα αλατίζουμε και από τις δύο πλευρές. Ψήνουμε  σε προθερμασμένο  φούρνο στους 180 βαθμούς για 15 λεπτά με το δέρμα από επάνω. Το γυρνάμε από την άλλη πλευρά και ψήνουμε για άλλα 2 λεπτά.Σερβίρουμε σε πιάτα τον αρακά και από πάνω βάζουμε τα κομμάτια του σολομού. Στολίζουμε με λίγα κλωναράκια θυμάρι. Ραντίζουμε με λίγο ελαιόλαδο. 
Αρακάς,Σολομός